Touch Me av The Doors

«Touch Me» er ein song av The Doors frå albumet deira The Soft Parade frå 1969. Han var skriven av Robby Krieger, og riffet var inspirert av The Four Seasons sin «C'mon Marianne». Songen er kjend for at det vert nytta mykje blåseinstrument og strykarar (inkludert ein mektig saksofonsolo av Curtis Amy). Det var òg ein av dei mest populære singlane til bandet.

Han vart gjeven ut som singel i desember 1968 og nådde 3. plass på Hot 100 og førsteplassen på Cashbox-listene i USA. Singelen gjorde det òg godt andre stader og gjekk til topps i Canada og nådde 10. plass i Australia. Singelen gjekk ikkje inn på lista i Storbritannia.

Arbeidstitlar
I følgje Bruce Botnick vart songen opphavleg kalla «I'm Gonna Love You» eller «Hit Me». Opningslinja var då «C'mon, hit me, I'm not afraid» er ein referanse til ein person som spelar black jack. Morrison endra visstnok teksten fordi han var redd bøller i publikum ville tru at det var ei oppfordring om å slå han.

Ein av dei mest kjende fjernsynsframferdene til bandet var av «Touch Me» på the Smothers Brothers Comedy Hour i lag med B-sida «Wild Child». Dette vart gjort 6. desember 1968 og synt på lufta den 15. desember. Under framferda kom Jim Morrison inn på feil stad med «C'mon, c'mon» og Robby Krieger spelte med eit svart auge. Krieger sa i fleire intervju etter at Morrison var død at det var Morrison som hadde slått han under ein krangel.

Salslister

Vekeslister
Liste (1968-69)Plassering Australia (Kent Music Report) 10 Austerrike16 Canada RPM Top Singles 1 Tyskland39 Nederland21New Zealand (Listener)Flavour of New Zealand, 24. april 19696Sør-Afrika (Springbok)7 Sveits10 U.S. Billboard Hot 100Joel Whitburn's Top Pop Singles 1955-1990 -  3 U.S. Cash Box Top 100Cash Box Top 100 Singles, 8. februar 19691

Årslister
Liste (1969)PlasseringCanadahttp://www.collectionscanada.gc.ca/rpm/028020-119.01-e.php?brws_s=1&file_num=nlc008388.6104&type=1&interval=24&PHPSESSID=mhe12pta2k83e08udtq66ot06223US Billboard Hot 100Musicoutfitters.com49US Cash BoxCash Box Year-End Charts: Top 100 Pop Singles, 27. desember 196918

Salstrofé

Andre versjonar
Andre artistar som har spela songen er Guess Who og Ian Astbury.

Kjelder

Denne artikkelen bygger på «Touch Me (The Doors song)» frå ,  den 18. mars 2011. 
 oppgav desse kjeldene:

Bakgrunnsstoff


Kategori:The Doors-songar
Kategori:Singlar frå 1968
Kategori:Nummer-ein-singlar i Canada
Kategori:Songar skrivne av Robby Krieger
Kategori:Songar produserte av Paul Rothchild
Kategori:Songar frå 1968
Kategori:Elektra Records-singlar
Kategori:Songar om seksualitet